****

|  |
| --- |
| **ბიზნესის, სამართლისა და სოციალურ მეცნიერებათა ფაკულტეტი** |

|  |  |
| --- | --- |
| **„ დამტკიცებულია შესწორებებით “**  **რექტორი პროფ. გიორგი ღავთაძე**  **აკადემიური საბჭოს სხდომის ოქმი №1**  **15 სექტემბერი, 2017 წელი** | **„დამტკიცებულია შესწორებებით “**  **დეკანი ასოც. პროფ. აკაკი ბაკურაძე**  **ფაკულტეტის საბჭოს სხდომის ოქმი №1**  **5 სექტემბერი2017 წელი** |

**საბაკალავრო პროგრამა**

**სამართალი**

**ქუთაისი**

**2017**

****

**კურიკულუმი**

|  |  |  |  |
| --- | --- | --- | --- |
| **პროგრამის დასახელება** | | სამართალი | |
| **მისანიჭებელი აკადემიური ხარისხი/**  **კვალიფიკაცია** | | სამართლის ბაკალავრი - Bachelor of Law | |
| **ფაკულტეტის დასახელება** | | ბიზნესის, სამართლისა და სოციალურ მეცნიერებათა ფაკულტეტი | |
| **პროგრამის ხელმძღვანელი კოორდინატორი** | | მამუკა შენგელია, სამართლის აკადემიური დოქტორი, პროფესორი  საკონტაქტო ინფორმაცია: ტელ.: 577 28 28 53;  ელ.ფოსტა: [Mamuka.shengelia@atsu.edu.ge](mailto:Mamuka.shengelia@atsu.edu.ge) | |
| **პროგრამის ხანგრძლივობა/მოცულობა (სემესტრი, კრედიტების რაოდენობა)** | | 4 აკადემიური წელი; 240 ECTS კრედიტი | |
| **სწავლების ენა** | | | ქართული |
| **პროგრამის შემუშავებისა და განახლების თარიღები;** | | | აკრედიტაცია: 16.09.2011; გადაწყვეტილება №17.  შემუშავება და განახლება: სამართლის დეპარტამენტის 19.05.2011, №5; 29.08.2011, №1; 29.02.2012, №7; 11.05.2012, №8; 15.04.2016, №5; 30.06.2017,№8 ოქმები/ამონაწერები;  ფაკულტეტის საბჭოს 31.05.2011, №17; 25.05.2012, №13; 15.02.2013, №6; 05.05.2015, №7; 5.09.2017,№1 ოქმების ამონაწერები;  აკადემიური საბჭოს 31.08.2011, №1 (11/12); 5.09.2012,№4 (12/13); 29.05.2013, №99 (12/13); 28.05.2015, №68 (14/15); 15.09.2017, №1 (17/18) დადგენილებები. |
| **პროგრამაზე დაშვების წინაპირობები (მოთხოვნები)** | | | |
| სამართლის საბაკალავრო პროგრამაზე სწავლების უფლებით სარგებლობენ ერთიანი ეროვნული გამოცდების წესით ჩარიცხული აბიტურიენტები. ასევე სამართლის საგანმანათლებლო პროგრამის სტუდენტი შეიძლება გახდეს უცხო ქვეყნის მოქალაქე საქართველოს კანონმდებლობით დადგენილი წესის შესაბამისად ერთიანი ეროვნული გამოცდების გარეშე. პროგრამაზე სწავლის უფლება შეუძლია მოიპოვოს აკაკი წერეთლის სახელმწიფო უნივერსიტეტის სხვა ფაკულტეტის ან სხვა უმაღლესი საგანმანთლებლო დაწესებულების საბაკალავრო პროგრამის სტუდენტმა შიდა და გარე მობილობის საფუძველზე საქართველოს კანონმდებლობის შესაბამისად. | | | |
| **პროგრამის მიზნები.** | | | |
| * საზოგადოებაში ჰუმანიზმის, დემოკრატიის, ქართული და მსოფლიო კულტურის ღირებულებების დამკვიდრების ხელშეწყობა; * სამართლებრივი საკითხების არსისა და მნიშვნელობის სათანადო გააზრება; სამართლის ძირითად დარგებში კანონმდებლობისა და სამართლებრივ ნოვაციათა დაუფლება და პრაქტიკაში მათი გამოყენების შესაძლებლობა; * სამართლებრივ დისციპლინათა შესწავლით იურიდიული მეცნიერების საფუძველმდებარე პრინციპების, ძირითადი თეორიებისა და კონცეფციების გაცნობა და პრაქტიკულ მეცადინეობებზე გაღრმავება-განმტკი­ცება, ყოველივეს საფუძველზე კი იურისტის საქმიანობისათვის აუცილებელი კომპლექსური ხედ­ვისა და პროცესების ობიექტური შეფასების უნარ-ჩვე­ვათა ფორმირება-განმტკიცება; სამოქალაქო ფასეულობების გაცნობიერება; * პიროვნების მრავალმხრივი განვითარების ხელშეწყობის მიზნით სამართლის პოლიტიკური, საზოგადოებრივი, ფილოსოფიური, ისტორიული და ეკონომიკური ფასეულობებისა და ღირებულებების შესწავლა და მეცნიერული საფუძვლების გაცნობა, აკადემიური და ინტელექტუალური განვითარება. * კურსდამთავრებულთა კონკურენტუნარიანი გარემოს შექმნა, როგორც განათლების შემდგომი საფეხურისათვის, ისე დასაქმების ბაზრისათვის. პროგრამის მკაფიოდ განსაზღვრული პროფილიდან და აკადემიური მოთხოვნებიდან გამომდინარე შრომის ბაზარზე დასაქმება ნებისმიერ იმ თანამდებობაზე, სადაც ბაკალავრს არ მოეთხოვება სამართლის მაგისტრის აკადემიური ხარისხი და რომლის მოსაპოვებლადაც სამაგისტრო პროგრამებზე სწავლის გაგრძელების სრული უფლებამოსილება გააჩნია. ამასთან ცალკეული თანამდებობის დასაკავებლად შეიძლება გათვალისწინებულ იქნეს დამატებითი წინაპირობები. სამართლის საბაკალავრო საგანმანათლებლო პროგრამა არის პროფესიის დაუფლების საშუალება, როგორც საჯარო, ისე კერძო სექტორში დასაქმებული იურისტისათვის. | | | |
| **სწავლის შედეგები ( ზოგადი და დარგობრივი კომპეტენციები)** | | | |
| **ცოდნა და გაცნობიერება** | **ზოგადი კომპეტენციები**  აქვს სფეროს ფართო ცოდნა, რომელიც მოიცავს თეორიებისა და პრინციპების კრიტიკულ გააზრებას, აცნობიერებს სფეროს კომპლექსურ საკითხებს, ეროვნული სამართლის სისტემის ისტორიულ განვითარებას და დღევანდელობას დროისა და სივრცის კატეგორიების მიხედვით; განსაზღვრავს ეროვნული სამართლის სისტემის შემადგენელ სამართლის დარგებსა და ინსტიტუტებს, აკავშირებს მათ ძირითად სამართლებრივ სისტემებთან და სამართლის ოჯახებთან; იცის ეროვნული სამართლის სისტემის შემადგენელი სამართლის ცალკეული დარგების შესაბამისი მატერიალური და პროცესუალური ინსტიტუტები; განსაზღვრავს და აფასებს სამართლის მეცნიერების საფუძველმდებარე ფუნდამენტურ პრინციპებს, კონცეფციებს, ფასეულობებსა და ღირებულებებს, ისტორიულ, თეორიულ და პრაქტიკულ საკითხებთან დაკავშირებულ საჭირო წყაროებს; აცნობიერებს სამართლებრივი თეორიების ფილოსოფიურ და ფსიქოლოგიურ თავისებურებებს, ახდენს მათ ფორმულირებას და შეფასებას.  **დარგობრივი კომპეტენციები**  აქვს ეროვნული სამართლის სისტემის ძირითადი თავისებურებების, პრინციპებისა და ინსტიტუტების ფართო, ხოლო საჯარო, კერძო, სისხლის ან საერთაშორისო სამართლის - სიღრმისეული ცოდნა. გაცნობიერებული აქვს სამართლის არსი და სამართლის ფუნდამენტური პრინციპების მნიშვნელობა სამართლებრივი სისტემის ფორმირებისათვის.  კურსდამთავრებულმა იცის: განმარტების მეთოდები; სახელმწიფო მოწყობისა და ადგილობრივი თვითმმართველობის საკითხები; ადამიანის ძირითადი უფლებები და თავისუფლებები; საერთაშორისო საჯარო სამართლის ძირითადი პრინციპები; სახელშეკრულებო და კანონისმიერი ვალდებულებითი ურთიერთობები; ქონებრივი სამართალი; ადმინისტრაციული სამართლის არსი და პრინციპები; დანაშაულის არსი, სახეები და სისხლის სამართლებრივი პასუხისმგებლობის თავისებურებები; სამოქალაქო, ადმინისტრაციული და სისხლის სამართალწარმოება; ქართული სამართლის ისტორიული წყაროები.  განიხილავს და აცნობიერებს ეროვნული სამართლის სისტემის ისტორიულ განვითარებასა და დღევანდელობას დროისა და სივრცის კატეგორიების მიხედვით; განსაზღვრავს ეროვნული სამართლის სისტემის შემადგენელ სამართლის დარგებსა და ინსტიტუტებს, აკავშირებს მათ ძირითად სამართლებრივ სისტემებთან და სამართლის ოჯახებთან; შეუძლია ეროვნული სამართლის სისტემის შემადგენელი სამართლის ცალკეული დარგების შესაბამისი მატერიალური და პროცესუალური ინსტიტუტების ფორმულირება; განსაზღვრავს და აფასებს სამართლის მეცნიერების საფუძველმდებარე ფუნდამენტურ პრინციპებსა და კონცეფციებს, ფასეულობებსა და ღირებულებებს; აცნობიერებს სამართლებრივი თეორიების ფილოსოფიურ და ფსიქოლოგიურ თავისებურებებს, ახდენს მათ ფორმულირებას და შეფასებას; განმარტავს სამართლის ძირითადი პრინციპებს, ისტორიულ, თეორიულ და პრაქტიკულ საკითხებთან დაკავშირებულ საჭირო წყაროებს.  **პროგრამის დასრულების შემდეგ კურსდამთავრებულმა კერძო სამართლის მოდულის ფარგლებში იცის:**  სამოქალაქო სამართლის ცნება, წყაროები და მნიშვნელობა, კერძო და საჯარო სამართლის გამიჯვნა, ფიზიკური პირის უფლებაუნარიანობის, ქმედუნარიანობის, დელიქტუნარიანობის ფარგლები, იურიდიული პირი და მისთვის დამახასიათებელი თავისებურებანი; გარიგების ცნება და მისი ცალკეული სახეები; ნივთზე ფიზიკურ და იურიდიულ პირთა ბატონობის პირობები, სანივთო-სამართლებრივი, ვალდებულების, საოჯახო და მემკვიდრეობითი, შრომის სამართლის ინსტიტუტები; სამოქალაქო საპროცესო სამართლის პრინციპების თუ ნორმების დემონსტრირება;ნოტარიატის სფეროში მოქმედ კანონმდებლობა და სანოტარო სამართლის განვითარების ძირითადი მიმართულებები; ინტელექტუალური საკუთრების სამართლის ძირითადი ინსტიტუტები და პრინციპები; საერთაშორისო კერძო სამართლის წყაროები, საკოლიზიო ნორმათა ფუნქცია, დელიქტების საკოლიზიო საკითხები, პირები საერთაშორისო კერძო სამართალში, ნივთისა და გარიგების, საოჯახო და მემკვიდრეობითი სამართლის საკითხები საერთშორისო კერძო სამართალში; გაკოტრების (გადახდისუუნარობის) მარეგულირებელი ნორმები, საკანონმდებლო ინსტრუმენტები და საქმის წარმოების სტადიები; სადაზღვევო სამართლებრივი ურთიერთობის მომწესრიგებელი ნორმები და ძირითადი ინსტიტუტები; ადვოკატის მიერ რელევანტური მტკიცებულებების მოპოვება და პოზიციის კვალიფიციური არგუმენტაცია; იურისტის პროფესიული საქმიანობის ეთიკის ფარგლები; გაცნობიერებული აქვსიურისტის საქმიანი ურთიერთობების თავისებურებები.  **პროგრამის დასრულების შემდეგ კურსდამთავრებულმა საჯარო სამართლის მოდულის ფარგლებში იცის:**  საქართველოს საარჩევნო სისტემის და საარჩევნო პროცესის თავისებურებები, საქართველოს საარჩევნო კანონმდებლობა და განვითარების ტენდენციები; საზღვარგარეთის ქვეყნების კონსტიტუციური სამართლის წყაროები, დამკვიდრებული კონსტიტუციური წესრიგი, უშუალო და წარმომადგენლობითი დემოკრატიის რეალიზაციის ფორმები, სახელმწიფო ხელისუფლებისა და ადგილობრივი თვითმმართველობის გამიჯვნისა და ურთიერთმიმართების მექანიზმები; საგადასახადო სამართლის ძირითადი ინსტიტუტები და მარეგულირებელი ნორმების თავისებურებები; სასამართლოს მიერ კანონიერ ძალაში შესული გადაწყვეტილების აღსრულების თავისებურებები, აღსრულების გადადება, შეწყვეტა ან შეჩერება; ადმინისტრაციული სამართლის საქმეზე ადვოკატის მიერ რელევანტური მტკიცებულებების მოპოვება და პოზიციის კვალიფიციური არგუმენტაცია; იურისტის პროფესიული ეთიკის ფარგლები და მარეგულირებელი კანონმდებლობა; აცნობიერებს იურისტის საქმიანი ურთიერთობების თავისებურებებს.  **პროგრამის დასრულების შემდეგ კურსდამთავრებულმა სისხლის სამართლის მოდულის ფარგლებში იცის:**  სისხლის სამართლის პრინციპები, სისხლის სამართლის კანონის მოქმედების ფარგლები, დანაშაულის ჩადენის სტადიები, სასჯელის მიზნები და სახეები; ქმედების დანაშაულად კვალიფიკაციის არსი და მნიშვნელობა; ადამიანისა და კაცობრიობის წინააღმდეგ მიმართული დანაშაულის მარეგულირებელი სისხლისსამართლებრივი ნორმები; სისხლის სამართლის პროცესის მონაწილეთა უფლებები და მოვალეობები, საპროცესო ვადები, საგამოძიებო და სასამართლო პრაქტიკის, როგორც თეორიული, ასევე პრაქტიკული თავისებურებანი; დანაშაულის კრიმინოლოგიური ასპექტები, დანაშაულთა გახსნის მეთოდიკა; მტკიცებულებათა დასაშვებობა, მტკიცებულებათა შეკრება, შემოწმება, შეფასება და წარდგენა; საერთაშორისო სისხლის სამართლის თეორიისა და პრაქტიკის საკითხები; სისხლის სამართლის საქმეზე დაცვის ქვეშ მყოფისათვის სასარგებლო გადაწყვეტილების მიღების უზრუნველყოფის მიზნით ადვოკატის მიერ რელევანტური მტკიცებულებების მოპოვება და პოზიციის კვალიფიციური არგუმენტაცია; იურისტის პროფესიული საქმიანობის ეთიკის ფარგლები; აცნობიერებს იურისტის საქმიანი ურთიერთობების თავისებურებებს.  **პროგრამის დასრულების შემდეგ კურსდამთავრებულმა სამართლის საფუძვლების**  **მოდულის ფარგლებში იცის:**  სამართლის ნორმის ცნება, სახეები; სამართლის ნორმის განმარტება და შეფარდება; სამართლის ნორმის სტრუქტურა; საკანონმდებლო პროცესი; ნორმატიული აქტების იერარქია; სამართლის დარგები და ინსტიტუტები; ძველი ქართული კონსტიტუციური, სისხლის, სამოქალაქო თუ პროცესუალური სამართლის ინსტიტუტები. | | |
| **ცოდნის პრაქტიკაში გამოყენების უნარი** | **ზოგადი კომპეტენციები**  აქვს სფეროსათვის დამახასიათებელი და ასევე ზოგიერთი გამორჩეული მეთოდის გამოყენებით პრობლემის გადაჭრის, წინასწარ განსაზღვრული მითითებების შესაბამისად პრაქტიკული ხასიათის დავალების შესრულების უნარი; პრობლემის სწორად შეფასების, დასახული ამოცანებისა და შედეგების ურთიერთკავშირის დადასტურების და სათანადო ქმედების განხორციელების უნარი.  **დარგობრივი კომპეტენციები**  აქვს სამართლებრივი პრობლემების იდენტიფიცირების, მათი გადაწყვეტისათვის ნორმატიული საფუძვლების მოძიების, განმარტებისა და გამოყენების უნარი; შეუძლია იურიდიული შინაარსის დოკუმენტების (ნორმატიული აქტის პროექტის, ხელშეკრულების, საჩივრის, სარჩელის და ა.შ.) შედგენა, დასახული ამოცანებისა და შედეგების ურთიერთკავშირის შეფასება, წინასწარ განსაზღვრული ინსტრუქციების შესაბამისად სამართლებრივი ხასიათის დოკუმენტების ცალკეული კომპონენტების შემუშავება და პრაქტიკული ხასიათის ამოცანების გადაჭრა.  **პროგრამის დასრულების შემდეგ კურსდამთავრებულს კერძო სამართლის მოდულის ფარგლებში შეუძლია:**  სანივთო, სახელშეკრულებო, საოჯახო-სამემკვიდრეო და სხვა კერძოსამართლებრივი ურთიერთობების მომწესრიგებელი ნორმების მოძიება, შერჩევა და პრაქტიკაში გამოყენების დადასტურება; საერთო სასამართლოებში საქმეთა განხილვის პროცესში მონაწილეობა და საკუთარი ან სხვისი ინტერესების დაცვა; შესაბამისი სამართლებრივი დოკუმენტების (ხელშეკრულებები, სარჩელები და სხვა) მომზადება.  **პროგრამის დასრულების შემდეგ კურსდამთავრებულს საჯარო სამართლის მოდულის ფარგლებში შეუძლია:**  კონსტიტუციურ, მათ შორის, ადამიანის ძირითად უფლებებთან და თავისუფლებებთან და სხვა საჯარო სამმართლებრივ ურთიერთობებთან დაკავშირებული პრობლემების იდენტიფიცირება, მათი გადაწყვეტისათვის ნორმატიული საფუძვლების მოძიება, განმარტება და პრაქტიკულ საქმიანობაში ადეკვატურად გამოიყენება; კონსტიტუციურ-სამართლებრივი (ნორმატიული აქტის პროექტი) ადმინისტრაციული საპროცესო (საჩივარი, სარჩელი, შესაგებელი და ა.შ.) და სხვა დოკუმენტაციის მომზადება; სამართლებრივი ურთიერთობების მომწესრიგებელი სათანადო ადმინისტრაციულ-სამართლებრივი ნორმების მოძიება და პრობლემების გადასაჭრელად ადეკვატურად გამოყენება; სამოხელეო სამართალთან დაკავშირებული სამართლებრივი პრობლემების შეფასება, საჯარო მოსამსახურეთა სახეების ერთმანეთისგან გამიჯვნა; საერთაშორისო საჯარო სამართლის წყაროების, შესაბამისი კონვენციური თუ სხვა სახის ნორმების მოძიება, განმარტება და პრაქტიკაში ეფექტურად გამოყენება.  **პროგრამის დასრულების შემდეგ კურსდამთავრებულს სისხლის სამართლის მოდულის ფარგლებში შეუძლია:**  სისხლისსამართლებრივი ნორმების შერჩევა და შეფარდება; დანაშაულის მაკვალიფიცირებელ ნიშანთა კლასიფიცირება და გამოყენება პრაქტიკაში წამოჭრილი პრობლემების გადასაწყვეტად; სისხლისსამართლებრივი პასუხისმგებლობის საფუძვლების დადგენისას დანაშაულის შემადგენლობის და მისი ელემენტების გამოვლენა; კრიმინალისტიკური ტექნიკის პრაქტიკაში გამოყენება; მართლწინააღმდეგობისა და ბრალის გამომრიცხველი გარემოებების დადგენა; სასჯელისა და პირობითი მსჯავრის გამოყენების წესის განსაზღვრა და შეფასება. | | |
| **დასკვნის უნარი** | **ზოგადი კომპეტენციები**  აქვს სფეროსათვის დამახასიათებელი მონაცემების შეგროვების, აზრის ლაკონურად და გასაგებად ჩამოყალიბების, ახალი ინფორმაციის მიღების, შერჩევის და თვითანალიზის საფუძველზე ახლებურად ფორმულირების უნარი; სტანდარტული და ზოგიერთი გამორჩეული მეთოდის გამოყენებით განყენებული მონაცემებისა და/ან სიტუაციების ანალიზის და აბსტრაქტული აზროვნების საფუძველზე სათანადო, დასაბუთებული დასკვნის ჩამოყალიბების უნარები.  **დარგობრივი კომპეტენციები**  აქვს სამართლებრივი პრობლემის მრავალმხრივი ხედვისა და ანალიზის საფუძველზე მისი გადაწყვეტის თეზისის განვითარებისა და შერჩეული მიდგომის დასაბუთების უნარი; სამართლებრივი საკითხებისადმი დამოუკიდებლად კრიტიკული დასკვნების გამოტანის და კონკრეტული გადაწყვეტილების შედეგების შესახებ მსჯელობის დასაბუთების უნარი; მოპოვებული ინფორმაციის შეჯამების და სათანადო დასკვნების შემუშავების უნარი.  აქვს აზრის ლაკონურად და გასაგებად ჩამოყალიბების, ახალი ინფორმაციის მიღების, შერჩევის და თვითანალიზის საფუძველზე ახლებურად ფორმულირების უნარი; ცოდნაზე დამყარებული დასკვნების გამოტანის, ხერხებისა და მეთოდების განსაზღვრის უნარი;პროგრამით გათვალისწინებული დისციპლინების ფარგლებში კრიტიკული აზროვნებისა და ინტერპრეტირების ხერხებისა და მეთოდების ერთმანეთთან დაკავშირების უნარი.  **პროგრამის დასრულების შემდეგ კურსდამთავრებულს კერძო სამართლის მოდულის ფარგლებში შეუძლია:**  სანივთო, ვალდებულებითი, საოჯახო-მემკვიდრეობითი, სამოქალაქო საპროცესო და სხვა კერძოსამართლებრივ ურთიერთობებთან დაკავშირებით მოპოვებული ინფორმაციის თანმიმდევრობით დალაგება, არსებული პრობლემების ხედვა, მსჯელობა, კრიტიკული ანალიზი და ახლებურად ფორმულირება; სამოქალაქო სამართლებრივი ნორმების, დებულებების განზოგადება, კონკრეტულ სასამართლო გადაწყვეტილებების შედარება-გაანალიზება; იურისტის პროფესიათა ეთიკის საკითხებზე დასკვნების გამოტანა.  **პროგრამის დასრულების შემდეგ კურსდამთავრებულს საჯარო სამართლის მოდულის ფარგლებში შეუძლია:**  კონსტიტუციურ და ზოგად ადმინისტრაციულ, ადმინისტრაციულ-საპროცესო, სამოხელეო და სხვა საჯარო სამართლებრივი ურთიერთობების ანალიზის საფუძველზე მნიშვნელოვანი ფაქტების გამოცალკევება, კონკრეტულ სასამართლო გადაწყვეტილებების შედეგებზე მსჯელობა, საერთაშორისო-სამართლებრივი კონვენციური ნორმების საფუძველზე ადეკვატური და დასაბუთებული დასკვნების შემუშავება; იურისტის პროფესიათა ეთიკის საკითხებზე სამართლებრივად მნიშვნელოვანი დასკვნების გამოტანა.  **პროგრამის დასრულების შემდეგ კურსდამთავრებულს სისხლის სამართლის მოდულის ფარგლებში შეუძლია:**  ქმედების შემადგენლობაზე, დანაშაულის სუბიექტურ და ობიექტურ მხარეებზე, მართლწინააღმდეგობის გამომრიცხველ გარემოებებზე, სასჯელის დანიშვნაზე, დანაშაულის ცალკეულ სახეებზე და არასრულწლოვანის სისხლისსამართლებრივი პასუხისმგებლობის საკითხებზე არსებული პრობლემების ხედვა, ანალიზი და სამართლებრივად დასაბუთებული დასკვნების გამოტანა; კონკრეტულ სისხლის სამართლის საქმეზე საგამოძიებო მოქმედებების ანალიზი და შესაბამისი გადაწყვეტილების მიღება; ახლად გამოვლენილ გარემოებათა გამო განაჩენის გადასინჯვის და ცალკეული კატეგორიის საქმეებზე ნაფიც მსაჯულთა სასამართლოს გამოყენების დასაბუთება; იურისტის პროფესიათა ეთიკის საკითხებზე ადეკვატური და დასაბუთებული დასკვნის გაკეთება. | | |
| **კომუნიკაციის უნარი** | **ზოგადი კომპეტენციები**  თანამედროვე საინფორმაციო, საკომუნიკაციო ტექნოლოგიების მეშვეობით აქვს ინფორმაციის მშობლიურ და უცხოურ ენაზე მოძიების და იურიდიული ტერმინოლოგიის გამოყენებით ზეპირი და წერილობითი ფორმით გადაცემის უნარი; ახალ სიტუაციაში ადაპტირების უნარი.  **დარგობრივი კომპეტენციები[[1]](#footnote-1)**  შეუძლია კერძო, საჯარო და სისხლის სამართლის ინსტიტუტებთან მიმართებით, იურიდიული ტერმინოლოგიის და თანამედროვე საკომუნიკაციო ტექნოლოგიების გამოყენებით ვერბალური (ზეპირსიტყვიერი) და წერილობითი ფორმით კომუნიკაცია, მათ შორის სასამართლოში და სამართალწარმოების სხვადასხვა ეტაპზე საკუთარი მსჯელობის საჯაროდ, არგუმენტირებულად და გასაგებად წარმოდგენა.  შეუძლია ჯგუფში და ინდივიდუალურად მუშაობა; პროფესიულ თემებზე დისკუსია და დებატები კოლეგებთან; შეუძლია ახალი პროფესიული მასალის მოძიება და პრეზენტაციის გაკეთება. | | |
| **სწავლის უნარი** | **ზოგადი კომპეტენციები**  აქვს საკუთარი სწავლის პროცესის თანმიმდევრულად, მრავალმხრივად შეფასების და შემდგომი სწავლის საჭიროებების დადგენის, სამართლის სფეროში მიმდინარე სიახლეთა მუდმივად გადამოწმების უნარი.  **დარგობრივი კომპეტენციები**  აქვს საკანონმდებლო ცვლილებების, სასამართლო პრაქტიკის, მეცნიერების სიახლეების მიდევნებისა და ცოდნის მუდმივად განახლების და შემდგომ საფეხურზე სწავლის უნარი.  შეუძლია კერძო, საჯარო და სისხლის სამართლებრივ ნორმებთან დაკავშირებული საკანონმდებლო ცვლილებების და სასამართლო პრაქტიკის განზოგადება, საკუთარი ცოდნის შეფასება და შემდგომი სწავლის საჭიროების განსაზღვრა; ინფორმაციის წყაროების მოძიება, თანმიმდევრულად და მრავალმხრივად შეფასება; სწავლის პროცესში ელექტრონული ტექნოლოგიების გამოყენებით სამართლის სფეროში მიმდინარე სიახლეთა მუდმივად გადამოწმება. | | |
| **ღირებულებები** | **ზოგადი კომპეტენციები**  მონაწილეობს ღირებულებების ფორმირების პროცესში და ისწრაფვის მათ დასამკვიდრებლად. პროფესიული ეთიკის ფარგლებში მოწოდებულია ღირებულებითი ურთიერთობების დასაცავად.  **დარგობრივი კომპეტენციები**  იცნობს იურისტის საქმიანობის ეთიკის ფარგლებს. მოწოდებულია, ხელი შეუწყოს ინდივიდთა უფლებების განხორციელებას და იმოქმედოს სამართლიანობის, ადამიანის უფლებების, სოციალური და დემოკრატიული ფასეულობების გათვალისწინებით.  შეუძლია განსხვავებული აზრისათვის, ოპონენტის არგუმენტირებული პოზიციის მოსმენისათვის პატივისცემა; პროფესიული ღირებულებების და ვალდებულებების გააზრება; ეთიკური სტანდარტების მაქსიმალური დაცვა; ცალკეული სამართლებრივი გადაწყვეტილებების შემუშავება-ჩამოყალიბების პროცესში ან ზეპირი კომუნიკაციის დროს პროფესიული ეთიკის ნორმების დაცვის სტრატეგიის გამოყენება. | | |
| **სწავლების მეთოდები** | | | |
| **სოკრატეს მეთოდი** - კრიტიკული აზროვნების უნარის განსავითარებლად დისკუსიაში სტუდენტთა დიდი ჯგუფის ჩართვა; საკუთარ და სხვა პირთა არგუმენტებზე კრიტიკული ხედვის უნარის განვითარება; ყოველდღიური მეცადინეობისათვის წინასწარი გაფრთხილების გარეშე სტუდენტთა გამოძახება; საკითხების აქტიურ განხილვაში მონაწილეობის მოულოდნელობის ეფექტი.  **დისკუსია/დებატები** – ინტერაქტიული სწავლების ერთ-ერთი ყველაზე გავრცელებული მეთოდია. დისკუსიის პროცესი მკვეთრად ამაღლებს სტუდენტთა ჩართულობის ხარისხსა და აქტიურობას. დისკუსია შესაძლებელია გადაიზარდოს კამათში და ეს პროცესი არ შემოიფარგლება მხოლოდ პედაგოგის მიერ დასმული შეკითხვებით. იგი უვითარებს სტუდენტს მსჯელობისა და საკუთარი აზრის დასაბუთების უნარს.  **თანამშრომლობითი (cooperative) სწავლება** – იმგვარი სწავლების სტრატეგიაა, სადაც ჯგუფის თითოეული წევრი ვალდებულია არა მხოლოდ თვითონ შეისწავლოს, არამედ დაეხმაროს თავის თანაგუნდელს საგნის უკეთ შესწავლაში. თითოეული ჯგუფის წევრი მუშაობს პრობლემაზე, ვიდრე ყველა მათგანი არ დაეუფლება საკითხს.  **ჯგუფური (collaborative) მუშაობა** – ამ მეთოდით სწავლება გულისხმობს სტუდენტთა ჯგუფურად დაყოფას და მათთვის სასწავლო დავალებების მიცემას. ჯგუფის წევრები ინდივიდუალურად ამუშავებენ საკითხს და პარალელურად უზიარებენ მას ჯგუფის დანარჩენ წევრებს. დასახული ამოცანიდან გამომდინარე შესაძლებელია ჯგუფის მუშაობის პროცესში წევრებს შორის მოხდეს ფუნქციების გადანაწილება. ეს სტრატეგია უზრუნველყოფს ყველა სტუდენტის მაქსიმალურ ჩართულობას სასწავლო პროცესში.  **პრობლემაზე დაფუძნებული სწავლება (PBL)** - მეთოდი, რომელიც ახალი ცოდნის მიღების და ინტეგრაციის პროცესის საწყის ეტაპად იყენებს პრობლემას.  **ევრისტიკული მეთოდი** – ეფუძნება სტუდენტების წინაშე დასმული ამოცანის ეტაპობრივ გადაწყვეტას. ეს პროცესი სწავლებისას ფაქტების დამოუკიდებლად დაფიქსირებისა და მათ შორის კავშირების დანახვის გზით ხორციელდება.  **შემთხვევების შესწავლა (Case study)** – პედაგოგი სტუდენტებთან ერთად განიხილავს კონკრეტულ შემთხვევებს და ისინი ყოველმხრივ და საფუძვლიანად შეისწავლიან საკითხს.  **გონებრივი იერიში (Brain storming)** – ეს მეთოდი გულისხმობს თემის ფარგლებში კონკრეტული საკითხის/პრობლემის შესახებ მაქსიმალურად მეტი, სასურველია რადიკალურად განსხვავებული, აზრის, იდეის ჩამოყალიბებასა და გამოთქმის ხელშეწყობას. აღნიშნული მეთოდი განაპირობებს პრობლემისადმი შემოქმედებითი მიდგომის განვითარებას. მეთოდის გამოყენება ეფექტიანია სტუდენტთა მრავალრიცხოვანი ჯგუფის არსებობის პირობებში და შედგება რამდენიმე ძირითადი ეტაპისგან:   * პრობლემის/საკითხის განსაზღვრა შემოქმედებითი კუთხით; * დროის გარკვეულ მონაკვეთში საკითხის ირგვლივ მსმენელთა მიერ გამოთქმული იდეების კრიტიკის გარეშე ჩანიშვნა (ძირითადად დაფაზე); * კვლევის მიზანთან იდეის შესაბამისობის დასადგენად შეფასების კრიტერიუმების განსაზღვრა; * შერჩეული იდეების შეფასება წინასწარ გასაზღვრული კრიტერიუმებით; * გამორიცხვის გზით იმ იდეების გამორჩევა, რომლებიც ყველაზე მეტად შეესაბამება დასმულ საკითხს; * უმაღლესი შეფასების მქონე იდეის, როგორც დასახული პრობლემის გადაჭრის საუკეთესო საშუალების გამოვლენა.   **როლური და სიტუაციური თამაშები** – წინასწარ შემუშავებული სცენარის მიხედვით განხორციელებული თამაშები სტუდენტებს საშუალებას აძლევს სხვადასხვა პოზიციიდან შეხედონ საკითხს. იგი ეხმარება მათ ალტერნატიული თვალსაზრისის ჩამოყალიბებაში. ისევე როგორც დისკუსია, ეს თამაშებიც უყალიბებს სტუდენტს საკუთარი პოზიციის დამოუკიდებლად გამოთქმისა და კამათში მისი დაცვის უნარს.  **დემონსტრირების მეთოდი** – ეს მეთოდი ინფორმაციის ვიზუალურად წარმოდგენას გულისხმობს. შედეგის მიღწევის თვალსაზრისით ის საკმაოდ ეფექტიანია. ხშირ შემთხვევაში უმჯობესია მასალა ერთდროულად აუდიო და ვიზუალური გზით მოვაწოდოთ სტუდენტებს. შესასწავლი მასალის დემონსტრირება შესაძლებელია როგორც მასწავლებლის, ასევე სტუდენტის მიერ. ეს მეთოდი გვეხმარება თვალსაჩინო გავხადოთ სასწავლო მასალის აღქმის სხვადასხვა საფეხური, დავაკონკრეტოთ, თუ რისი შესრულება მოუწევთ სტუდენტებს დამოუკიდებლად; ამავე დროს, ეს სტრატეგია ვიზუალურად წარმოაჩენს საკითხის/პრობლემის არსს. დემონსტრირება შესაძლოა მარტივ სახეს ატარებდეს.  **ინდუქციური მეთოდი** განსაზღვრავს ნებისმიერი ცოდნის გადაცემის ისეთ ფორმას, როდესაც სწავლის პროცესში აზრის მსვლელობა ფაქტებიდან განზოგადებისაკენ არის მიმართული ანუ მასალის გადმოცემისას პროცესი მიმდინარეობს კონკრეტულიდან ზოგადისკენ.  **დედუქციური მეთოდი** განსაზღვრავს ნებისმიერი ცოდნის გადაცემის ისეთ ფორმას, რომელიც ზოგად ცოდნაზე დაყრდნობით ახალი ცოდნის აღმოჩენის ლოგიკურ პროცესს წარმოადგენს ანუ პროცესი მიმდინარეობს ზოგადიდან კონკრეტულისაკენ.  **ანალიზის მეთოდი** გვეხმარება სასწავლო მასალის, როგორც ერთი მთლიანის, შემადგენელ ნაწილებად დაშლაში. ამით მარტივდება რთული პრობლების შიგნით არსებული ცალკეული საკითხების დეტალური გაშუქება.  **სინთეზის მეთოდი** გულისხმობს ცალკეული საკითხების დაჯგუფებით ერთი მთლიანის შედგენას. ეს მეთოდი ხელს უწყობს პრობლემის, როგორც მთლიანის დანახვის უნარის განვითარებას.  **ვერბალური, ანუ ზეპირსიტყვიერი მეთოდი.**  **წერითი მუშაობის მეთოდი,** რომელიც გულისხმობს შემდეგი სახის მოქმედებებს: ამონაწერებისა და ჩანაწერების გაკეთება, მასალის დაკონსპექტება, თეზისების შედგენა, რეფერატის ან ესეს შესრულება და სხვ.  **ლაბორატორიული მეთოდი** გულისხმობს შემდეგი სახის მოქმედებებს: ცდების დაყენება, ვიდეომასალისა დინამიკური ხასიათის მასალის ჩვენება და სხვ.  **პრაქტიკული მეთოდები** – აერთიანებს სწავლების ყველა იმ ფორმას, რომელიც სტუდენტს პრაქტიკულ უნარ-ჩვევებს უყალიბებს. ამ შემთხვევაში სტუდენტი შეძენილი ცოდნის საფუძველზე დამოუკიდებლად ასრულებს ამა თუ იმ მოქმედებას, მაგალითად, საწარმოო და პედაგოგიური პრაქტიკა, საველე მუშაობა და სხვ.  **ახსნა-განმარტებითი მეთოდი** – ეფუძნება მსჯელობას მოცემული საკითხის ირგვლივ. პედაგოგს მასალის გადმოცემისას მოჰყავს კონკრეტული მაგალითი, რომლის დაწვრილებით განხილვაც ხდება მოცემული თემის ფარგლებში.  **ქმედებაზე ორიენტირებული სწავლება** – მოითხოვს პედაგოგისა და სტუდენტის აქტიურ ჩართულობას სწავლების პროცესში, სადაც განსაკუთრებულ დატვირთვას იძენს თეორიული მასალის პრაქტიკული ინტერპრეტაცია.  **ელექტრონული სწავლება (E-learning)** – გულისხმობს სწავლებას ინტერნეტითა და მულტიმედიური საშუალებებით. იგი მოიცავს სწავლების პროცესის ყველა კომპონენტს (მიზნები, შინაარსი, მეთოდები, საშუალებები და სხვ.), რომელთა რეალიზება ხდება სპეციფიკური საშუალებებით. ელექტრონული სწავლება არის სამი სახის:   * დასწრებული, როდესაც სწავლების პროცესი მიმდინარეობს პედაგოგისა და სტუდენტების საკონტაქტო საათების ფარგლებში, ხოლო სასწავლო მასალის გადაცემა ხორციელდება ელექტრონული კურსის საშუალებით; * დისტანციური სწავლება გულისხმობს სასწავლო პროცესის წარმართვას პროფესორის ფიზიკური დასწრების გარეშე. სასწავლო კურსი თავიდან ბოლომდე დისტანციურად, ელექტრონული ფორმატით მიმდინარობს.   **ჰიბრიდული (დასწრებული/დისტანციური)** - სწავლების ძირითადი ნაწილი მიმდინარეობს დისტანციურად, ხოლო მცირე ნაწილი ხორციელდება საკონტაქტო საათების ფარგლებში. | | | |
| **პროგრამის სტრუქტურა** | | | |
| საუნივერსიტეტო სავალდებულო კურსები- 20 ECTS კრედიტი;  სავალდებულო საბაზისო იურიდიული მოდულები- 105 ECTS კრედიტი;  სპეციალიზაციის არჩევითი მოდულები- 60 ECTS კრედიტი;  ინდივიდუალური პროფილის კურსები-30 ECTS კრედიტი;  არჩევითი კურსები-25 ECTS კრედიტი;  **სულ- 240ECTS კრედიტი**  **სასწავლო გეგმა იხ.დანართის 1 სახით.** | | | |
| **სტუდენტის ცოდნის შეფასების სისტემა და კრიტერიუმები/** | | | |
| **აკაკი წერეთლის სახელმწიფო უნივერსიტეტში არსებული შეფასების სისტემა იყოფა შემდეგ კომპონენტებად:**  საგანმანათლებლო პროგრამის კომპონენტის შეფასების საერთო ქულიდან (100 ქულა) შუალედური შეფასების ხვედრითი წილი შეადგენს ჯამურად 60 ქულას, რომელიც თავის მხრივ მოიცავს შემდეგი შეფასების ფორმებს:   * **სტუდენტის აქტივობა სასწავლო სემესტრის განმავლობაში** *(მოიცავს შეფასების სხვადასხვა კომპონენტებს)*-**30 ქულა;** * **შუალედური გამოცდა- 30 ქულა;** * **დასკვნითი გამოცდა -**  **40 ქულა.**   დასკვნით გამოცდაზე გასვლის უფლება ეძლევა სტუდენტს, რომელის შუალედური შეფასებების კომპონენტებში მინიმალური კომპეტენციის ზღვარი ჯამურად შეადგენს **არანაკლებ 18 ქულას.**  **შეფასების სისტემა უშვებს:**  ა) **ხუთი სახის დადებით შეფასებას:**  ა.ა) **(A) ფრიადი** – შეფასების 91-100 ქულა;  ა.ბ) (**B) ძალიან კარგი** – მაქსიმალური შეფასების 81-90 ქულა;  ა.გ) (**C) კარგი –** მაქსიმალური შეფასების 71-80 ქულა;  ა.დ) **(D) დამაკმაყოფილებელი** – მაქსიმალური შეფასების 61-70 ქულა;  **ა.ე) (E) საკმარისი** – მაქსიმალური შეფასების 51-60 ქულა.  **ბ) ორი სახის უარყოფით შეფასებას:**  **ბ.ა) (FX) ვერ ჩააბარა** – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  **ბ.ბ) (F) ჩაიჭრა** – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის **შედეგების გამოცხადებიდან არანაკლებ 5 დღეში (**აღნიშნული ვალდებულება არ ვრცელდება დისერტაციის, სამაგისტრო პროექტის/ნაშრომის, შემოქმედებითი/საშემსრულებლო ნამუშევრის ან სხვა სამეცნიერო პროექტის/ნაშრომის მიმართ).   * დამატებით გამოცდაზე მიღებული შეფასება არის სტუდენტის საბოლოო შეფასება, რომელშიც არ მოიაზრება ძირითად დასკვნით გამოცდაზე მიღებული უარყოფითი ქულა. * თუ სტუდენტმა დამატებით გამოცდაზე მიიღო 0-დან 50 ქულამდე, საბოლოო საგამოცდო უწყისში სტუდენტს უფორმდება შეფასება (F) -0 ქულა * დასკვნით გამოცდაზე სტუდენტის მიერ მიღებული **შეფასების მინიმალური ზღვარი განისაზღვრება 15 ქულით.** * სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში. დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა.   ***შენიშვნა:*** შუალედური და დასკვნითი (დამატებითი) გამოცდები ჩატარდება ფორმალიზებული წესით:  ***საფუძველი****:* საქართველოს განათლებისა და მეცნიერების მინისტრის 2007 წლის 5 იანვრის ბრძანება №3; აკაკი წერეთლის სახელმწიფო უნივერსიტეტის 2017 წლის 15 სექტემბრის №1 (17/18) დადგენილება. | | | |
| **დასაქმების სფეროები** | | | |
| ნებისმიერი თანამდებობა, სადაც ბაკალავრს არ მოეთხოვება სამართლის მაგისტრის აკადემიური ხარისხი. ამავე დროს, საბაკალავრო საგანმანათლებლო პროგრამის კურსდამთავრებული უფლებამოსილია სწავლა განაგრძოს სამაგისტრო პროგრამებზე. კურსდამთავრებულს შესაძლებლობა ექნება დასაქმდეს: საჯარო დაწესებულებებში, საზოგადოებრივ ორგანიზაციებში, კერძო სექტორში, სამთავრობო და არასამთავრობო სტრუქტურებში. ამასთან, ცალკეული თანამდებობის დასაკავებლად შეიძლება გათვალისწინებულ იქნეს დამატებითი წინაპირობები. | | | |
| **სწავლისათვის აუცილებელი დამხმარე პირობები/რესურსები** | | | |
| **ა)** 1 - პროფესორი; 13 - ასოცირებული პროფესორი; 1 - ასისტენტ პროფესორი; 15 - ხელშეკრულებით, მათ შორის 5 სამართლის დოქტორი; 28 სპეციალისტი, მათ შორის 4 - მასწავლებელი; 14 -სამართლის დოქტორანტი. | | | |
|  | | | |

****

**კომპეტენციების რუკა 2017-2018 წ.წ**

**პროგრამის დასახელება:** სამართალი

**მისანიჭებელი კვალიფიკაცია:** სამართლის ბაკალავრი (Bachelor of Law)

**დანართი 2**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **კურსის დასახელება** | **კომპეტენციები** | | | | | |
| **ცოდნა და გაცნობიერება** | **ცოდნის პრაქტიკაში გამოყენების უნარი** | **დასკვნის გაკეთების უნარი** | **კომუნიკაციის უნარი** | **სწავლის უნარი** | **ღირებულებები** |
|  | | | | | | | |
| I.1 | უცხო ენა I | x | x |  | x | x |  |
| I.2 | უცხო ენა II | x | x |  | x | x |  |
| I.3 | უცხო ენა III | x | x |  | x | x |  |
| I.4 | უცხო ენა IV | x | x |  | x | x |  |
| I.5 | შესავალი სამოქალაქო სამართალში | x | x | x | x | x |  |
| I.6 | სანივთო სამართალი | x | x | x | x | x | x |
| I.7 | ვალდებულებითი სამართლის ზოგადი ნაწილი | x | x | x | x | x | x |
| I.8 | სახელშეკრულებო სამართალი | x | x | x | x | x | x |
| 1.9 | კანონისმიერი ვალდებულებითი ურთიერთობები | x | x | x | x | x |  |
| 1.10 | საოჯახო და სამემკვიდრეო სამართალი | x | x | x | x | x | x |
| 1.11 | სამოქალაქო სამართლის პროცესი | x | x | x | x | x | x |
| 1.12 | საკორპორაციო სამართალი | x | x | x | x | x |  |
| 1.13 | შრომის სამართალი | x | x | x | x | x | x |
| 1.14 | კონსტიტუციური (სახელმწიფო მოწყობის სამართალი) | x | x | x | x | x | x |
| 1.15 | ადამიანის ძირითადი უფლებები და თავისუფლებები | x | x | x | x | x | x |
| 1.16 | ზოგადი ადმინისტრაციული სამართალი | x | x | x | x | x | x |
| 1.17 | საერთაშორისო საჯარო სამართალი | x | x | x | x | x | x |
| 1.18 | მუნიციპალური სამართალი | x | x | x | x | x | x |
| 1.19 | ადმინისტრაციული სამართლის პროცესი | x | x | x | x | x | x |
| 1.20 | სისხლის სამართლის ზოგადი ნაწილი | x | x | x | x | x |  |
| 1.21 | სისხლის სამართლის კერძო ნაწილი I (ადამიანის წინააღმდეგ მიმართული დანაშაულები) | x | x | x | x | x | x |
| 1.22 | სისხლის სამართლის კერძო ნაწილი II (დანაშაულის სხვა სახეები) | x | x | x | x | x | x |
| 1.23 | სისხლის სამართლის პროცესი | x | x | x | x | x | x |
| 1.24 | შესავალი სამართალმცოდნეობაში | x | x | x | x | x |  |
| 1.25 | ქართული სამართლის ისტორია | x |  | x | x |  |  |
| 1.26 | დაზღვევის სამართალი | x | x | x | x | x |  |
| 1.27 | ხელშეკრულების შედგენის მეთოდიკა | x | x | x | x | x |  |
| 1.28 | საბანკო სამართალი | x | x | x | x | x |  |
| 1.29 | გაკოტრების სამართალი | x | x | x | x | x |  |
| 1.30 | სანოტარო სამართალი | x | x |  | x | x | x |
| 1.31 | სამოქალაქო საქმეთა განხილვა პირველი ინსტანციის სასამართლოში | x | x | x | x | x | x |
| 1.32 | სამართლებრივი მართლწერა | x | x | x | x | x |  |
| 1.33 | ინტელექტუალური საკუთრების სამართალი | x | x | x | x | x | x |
| 1.34 | კერძო დავების გადაწყვეტა ზემდგომი ინსტანციის სასამართლოში | x | x | x | x | x | x |
| 1.35 | სასამართლო უნარ-ჩვევები | x | x | x | x | x | x |
| 1.36 | საადვოკატო უნარ-ჩვევები | x | x | x | x | x | x |
| 1.37 | სამართლებრივი ეთიკა | x | x | x | x | x | x |
| 1.38 | საპარლამენტო სამართალი | x | x | x | x | x | x |
| 1.39 | საერთაშორისო ჰუმანიტარული სამართალი | x | x | x | x | x | x |
| 1.40 | საარჩევნო სამართალი | x | x | x | x | x | x |
| 1.41 | საფინანსო სამართალი | x | x | x | x | x |  |
| 1.42 | სამოხელეო სამართალი | x | x | x | x | x | x |
| 1.43 | სააღსრულებო სამართალი | x | x | x | x | x |  |
| 1.44 | ეკოლოგიური სამართალი | x | x | x | x | x | x |
| 1.45 | საზღვარგარეთის ქვეყნების კონსტიტუციური სამართალი | x | x | x | x | x |  |
| 1.46 | კრიმინოლოგია | x | x | x | x | x |  |
| 1.47 | ქმედების დანაშაულად კვალიფიკაცია | x | x | x | x | x |  |
| 1.48 | კრიმინალისტიკა | x | x | x |  | x |  |
| 1.49 | თანამედროვე მოძღვრება დანაშაულზე | x | x | x |  | x |  |
| 1.50 | გამოძიებისა და სასამართლო წარმოების საფუძვლები | x | x | x | x | x |  |
| 1.51 | მტკიცებითი სამართალი | x | x | x | x | x | x |
| 1.52 | სასჯელაღსრულებითი სამართალი | x | x |  | x | x | x |
| 1.53 | სისხლისსამართალწარმოება ზემდგომი ინსტანციის სასამართლოში | x | x | x | x | x |  |
| 1.54 | საზღვარგარეთის ქვეყნების სამართლის ისტორია | x |  | x | x | x |  |
| 1.55 | ლათინური | x |  |  | x | x |  |
| 1.56 | პოლიტოლოგია | x | x | x | x | x | x |
| 1.57 | რომის კერძო სამართალი | x |  | x | x | x |  |
| 1.58 | ლოგიკა | x | x | x | x | x |  |
| 1.59 | მეორე უცხო ენა (ინგლისური) | x | x |  | x | x |  |
| 1.60 | შესავალი სამართლის ფილოსოფიაში | x |  | x |  |  | x |
| 1.61 | საქართველოს ისტორია | x | x | x | x | x |  |
| 1.62 | იურიდიული ფსიქოლოგია | x | x | x | x | x | x |
| 1.63 | მეორე უცხო ენა (ინგლისური) | x | x |  | x | x |  |
| 1.64 | მოთხოვნის უზრუნველყოფის სამართალი | x | x | x | x | x |  |
| 1.65 | საერთაშორისო კერძო სამართალი | x | x | x | x | x | x |
| 1.66 | მეორე უცხო ენა (ინგლისური) | x | x |  | x |  |  |
| 1.67 | საერთაშორისო სისხლის სამართალი | x | x | x | x | x | x |
| 1.68 | საგადასახადო სამართალი | x | x | x | x | x |  |
| 1.69 | ადამიანის უფლებათა საერთაშორისო სამართალი | x | x | x | x | x | x |

1. სამართლის საბაკალავრო პროგრამის კომუნიკაციის, სწავლის უნარისა და ღირებულებების დარგობრივი კომპეტენციების განვითარებით მიღწეული შედეგები თანხვედრია პროგრამით გათვალისწინებულ თითოეულ მოდულთან (კერძო, საჯარო, სისხლი) და ინდივიდუალურად არ არის გაწერილი. [↑](#footnote-ref-1)